Joe DioGuardi

Joseph John DioGuardi apo Xhozef DioGuardi lindi më 20 shtator të vitit 1940, është politikan amerikan me origjinë arbëresh-shqiptare nga Italia (Katundi, Kampanja). DioGuardi është kongresmen në kongresin e Shteteve Bashkuara të Amerikës.

Sipas DioGuardit ai vjen nga një familje e ushtarëve të Skënderbeut të cilët kishin ndihmuar Mbretërinë e Napolit më 1461.

 Biografia 
Në nëntor 1984, ai u zgjodh në Kongresin Amerikan. U ri-zgjodh në vitin 1986, duke qenë kështu anëtar i Kongresit në periudhën 1985-1989.

Ne 1986 së bashku me Kongresmenin Demokrat Mickey Leland, DioGuardi inicioi legjislacionin për t'i dhënë Medaljen e Nderit heronjve ushtarakë zezakë të Luftës së Parë dhe të Dyte Botërore, gjë që u ishte mohuar për arsye racore.

DioGuardi është avokat i çështjes shqiptare.  Pasi la Kongresin në 1989 ai ka bërë të paktën 20 vizita në Shqipëri, Kosovë dhe Maqedoni.  Si president i Lidhja Qytetare Shqiptaro-Amerikane (Albanian American Civic League), ai dhe Kongresmeni Tom Lantosh në maj 1990 bënë një vizite historike në Kosovë dhe në Shqipërinë që akoma nuk kishte dalë nga komunizmi.DioGuardi dhe Lantos në Kosovë, 1990.

Gjatë takimit me presidentin e atëhershëm Ramiz Alia, ky i fundit i dorëzoi Tom Lantosh-it një dosje të trashë me dokumente sesi shqiptarët shpëtuan qindra hebrenj gjate luftës së Dytë Botërore.  Tom Lantosh (vetë me origjinë hebraikë) dhe DioGuardi i dërguan dokumentet në Izrael, ku u certifikua vërtetesa e tyre.  Dhjetëra shqiptare kanë marrë titullin Righteous Among the Nations nga shteti izraelit që u jepet atyre që shpëtuan hebrenjtë gjatë luftës së dytë botërore.  Një film dokumentar për shqiptaret që shpëtuan hebrenjtë është realizuar nga Norman GershmanDokumentari i Norman Gershman për hebrenjtë e shpëtuar nga shqiptaret gjatë Luftës së Dytë Botërore. Në gusht 1990 DioGuardi ishte iniciatori i vizitës së Bob Doll (Bob Dole), (kandidat për President i SHBA në 1996) dhe gjashtë senatorëve të tjerë të senatit të ShBA në Kosovë.

Në qershor 1997, DioGuardi kryesoi një delegacion për monitorimin e zgjedhjeve në Shqipëri.  Me kërkese të Kongresmenit Dana Rohrabacher në gusht 1998 ai udhëtoi në viset veriore të Shqipërisë për të vlerësuar krizën humanitare si rezultat i luftës në Kosovë.

DioGuardi është që më 1979 Kalorës i Urdhrit të Maltës.

 Lidhje të jashtme 
 Albanian American Civic League website 
 Intervistë e DioGuardit - Film dokumentar
 Intervistë e shkurar e DioGuardit - Albemigrant.com

 Shiko edhe 

 Lidhja Qytetare Shqiptaro-Amerikane
 Kryengritja në Kosovë (1995–1998)
 Lufta e Kosovës
 Bombardimi i Jugosllavisë nga NATO
 Kara DioGuardi

 Referime 

Kategoria:Lindje 1940
Kategoria:Njerëz që jetojnë
Kategoria:Biografi shqiptare
Kategoria:Shqiptarë në Shtete të Bashkuara
Kategoria:Amerikanë me prejardhje arbëreshe
Kategoria:Amerikanë me prejardhje shqiptare
Kategoria:Amerikanë me prejardhje italiane
Kategoria:Ish-nxënës të Shkollës Përgatitore Fordham
Kategoria:Ish-studentë të Universitetit Fordham
Kategoria:Politikanë amerikanë
Kategoria:Politikanë nga New Rochelle, Nju Jork
Kategoria:Politikanë nga Bronksi
Kategoria:Politikanë të Partisë Konservatore të shtetit të Nju Jorkut
Kategoria:Anëtarë të Dhomës së Përfaqësuesve të Shteteve të Bashkuara në shekullin XX
Kategoria:Anëtarë të Partisë Republikane në Dhomën e Përfaqësuesve të Shteteve të Bashkuara nga Nju Jorku
Kategoria:Kalorës të Maltës
Kategoria:Presidentë të Lidhjes Qytetare Shqiptaro-Amerikane